Diari Oficial de la Generalitat Valenciana


Sumari del DOGV 5161, del 23-12-2005 (2005/13362)

Informació pública de les bases específiques que han de regir les convocatòries dels processos de selecció de les places d'auxiliar administratiu d'administració general incloses en l'oferta d'ocupació pública de l'Ajuntament de Tavernes de la Valldigna.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13497


Data del document
:   19-10-2005

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * administració local
    * professió administrativa
    * concurs administratiu

Informació pública de les bases específiques que han de regir les convocatòries dels processos de selecció de les places d'auxiliar administratiu d'administració general incloses en l'oferta d'ocupació pública de l'Ajuntament de Tavernes de la Valldigna. [2005/F13718]
  
Mitjançant el present anunci, es posa en coneixement de tots els interessats que pel Decret de la Regidoria Delegació d'Urbanisme, Personal, Foment Local i Administració, de data 19 d'octubre de 2005, s'han aprovat les bases que literalment es transcriuen a continuació:
  
1. Objecte
  
Les presents bases tenen per objecte desenvolupar les previsions fetes en les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.
  
Principalment, aquestes bases específiques tenen per objecte regir el procés de selecció de les places d'auxiliar administratiu d'administració general incloses en l'oferta d'ocupació pública de l'ajuntament, les quals es detallen a continuació:
  
Denominació: auxiliar administratiu d'administració general.
  
Naturalesa: funcionarial.
  
Grup: D segons article 25 de la Llei 30/1984.
  
Escala: administració general.
  
Subescala: auxiliar.
  
Nombre de vacants: dos.
  
Torn: promoció interna.
  
Procediment de selecció: concurs-oposició.
  
Denominació: auxiliar administratiu d'administració general.
  
Naturalesa: funcionarial.
  
Grup: D segons article 25 de la Llei 30/1984.
  
Escala: administració general.
  
Subescala: auxiliar.
  
Nombre de vacants: vuit, més les vacants que es puguen produir fins a la finalització del procés selectiu i/o amb l'increment, si és el cas, per no cobrir-se les places reservades pel torn de promoció interna.
  
Torn: lliure.
  
Procediment de selecció: oposició.
  
2. Legislació aplicable
  
En tot allò no previst en les bases, és d'aplicació el que s'estableix en les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases.
  
3. Requisits dels aspirants
  
Els aspirants han de tenir els següents requisits:
  
Torn de promoció interna:
  
- Haver prestat serveis efectius, com a funcionaris de carrera, durant almenys dos anys en l'escala subalterna d'administració general de l'Ajuntament de Tavernes de la Valldigna.
  
- Estar en possessió del títol de Graduat Escolar, Formació Professional de primer grau, o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a este efecte per l'administració competent en cada cas.
  
- Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals subscrits per la Unió Europea i ratificats per Espanya, s'aplique a la lliure circulació de treballadors en els termes en què esta està definida en el tractat constitutiu de la Unió Europea.
  
- No patir malaltia ni estar afectat per limitació física o psíquica incompatible amb l'exercici de les funcions pròpies de les places d'auxiliar d'administratiu d'administració general, o que les impossibilite.
  
- No haver sigut separat, mitjançant expedient disciplinari, del servei de cap administració pública ni estar inhabilitat per a l'exercici de les funcions públiques.
  
Torn lliure:
  
- Estar en possessió del títol de Graduat Escolar, Formació Professional de primer grau, o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a este efecte per l'administració competent en cada cas.
  
- Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique a la lliure circulació de treballadors en els termes en què esta està definida en el tractat constitutiu de la Unió Europea.
  
- Tindre complits els 18 anys d'edat.
  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places d'auxiliar d'administratiu d'administració general, o que les impossibilite.
  
- No haver sigut separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.
  
4. Pagament dels drets d'examen
  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà el justificant acreditatiu d'haver efectuat el pagament dels drets d'examen, que de conformitat amb l'ordenança fiscal reguladora de la taxa per a la realització de proves selectives d'accés a la funció pública s'estableix en la quantitat de 30 euros.
  
5. Proves selectives
  
5.1. Torn de promoció interna:
  
El procés selectiu constarà de dues fases: oposició i concurs.
  
5.1.1. Fase d'oposició:
  
Primer exercici (teòric). De caràcter obligatori i eliminatori.
  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 50 preguntes.
  
El tribunal fixarà, amb prou antelació, la duració de la prova, que no podrà ser inferior a 45 minuts.
  
Este exercici adoptarà la forma de test amb quatre respostes alternatives, una de les quals només serà correcta.
  
Este exercici es puntuarà de 0 a 10 punts, i caldrà obtindre un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
Les respostes en blanc no penalitzaran.
  
Segon exercici (pràctic). De caràcter obligatori i eliminatori.
  
Este exercici consistirà en la realització de les dues proves següents:
  
a) Gravació en ordinador d'un document que serà facilitat pel tribunal, utilitzant el processador de texts Word per a Windows. Es valorarà la correcta utilització de les funcions, comandaments i recursos de Word, així com el fet que el resultat de l'exercici, una vegada imprés per l'aspirant, siga com més semblant millor al facilitat pel tribunal (marges, tipus de lletra, tabuladors, espaiat, etc.). Igualment, es valorarà la velocitat de mecanografia, açò és, la major quantitat de text i d'informació introduït correctament en l'ordinador.
  
Esta prova es puntuarà de 0 a 15 punts.
  
b) Gravació en ordenador d'un document amb la resolució d'unes operacions aritmètiques que seran facilitades pel tribunal, utilitzant el programa de full de càlcul Excel. Es valorarà la correcta resolució dels càlculs proposats pel tribunal utilitzant les fórmules i els recursos més adequats de què disposa eixa aplicació informàtica.
  
Esta prova es puntuarà de 0 a 5 punts.
  
La duració màxima d'estes proves la determinarà el tribunal moments abans de realitzar-se, i en vista de la dificultat dels supòsits que plantege el tribunal, que en tot cas s'adaptarà a la plaça d'auxiliar administratiu.
  
Este exercici es puntuarà de 0 a 20 punts.
  
La qualificació resultant d'este exercici estarà determinada per la suma de la qualificació obtinguda en ambdues proves, i caldrà obtindre un mínim de 10 punts per a superar-la.
  
Tercer exercici (valencià). De caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada i d'acord amb la normativa sobre l'ús del valencià de la Generalitat Valenciana.
  
Este exercici es qualificarà de 0 a 10 punts.
  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria de la plaça convocada.
  
5.1.2. Fase de concurs:
  
Una vegada acabada la fase d'oposició, tindrà lloc la valoració de la fase de concurs, entre aquells aspirants que hagen superat la fase d'oposició.
  
Els mèrits que es valoren en la fase de concurs són els següents: antiguitat/experiència, titulacions superiors, coneixements de valencià i cursos realitzats en relació amb les tasques pròpies de la plaça d'auxiliar administratiu d'administració general.
  
a) Antiguitat/experiència: s'entén per esta la prestació de serveis professionals com a funcionari o contractat laboral, en places d'auxiliar administratiu o subaltern en este ajuntament o en un altre.
  
b) Titulacions superiors: es valorarà estar en possessió del Batxiller Superior, Formació Professional de segon grau, diplomatura universitària o llicenciatura universitària.
  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.
  
d) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça d'auxiliar administratiu o administratiu, i estiga reflectida de manera expressa la seua duració en hores lectives.
  
Acreditacions: Per a l'escaient valoració dels mèrits referits hauran d'acreditar-se en la forma que a continuació es detalla:
  
a) Antiguitat/experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.
  
b) Titulacions superiors: mitjançant l'aportació d'original o còpia degudament compulsada del títol expedit per l'organisme públic competent.
  
c) Coneixements de valencià: mitjançant l'aportació de l'original o còpia degudament compulsada del títol expedit per la Junta Qualificadora de Coneixements de Valencià o, si és el cas, original o còpia compulsada del títol equivalent, sempre que l'aspirant acredite l'equivalència per organisme competent.
  
d) Cursos: La realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'expresse la duració en hores lectives.
  
5.2. Torn lliure:
  
El procés selectiu serà l'oposició lliure en la qual es realitzaran els següents exercicis:
  
Primer exercici (teòric). De caràcter obligatori i eliminatori.
  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 50 preguntes.
  
El tribunal fixarà, amb prou antelació, la duració de la prova, que no podrà ser inferior a 45 minuts.
  
Este exercici adoptarà la forma de test amb quatre respostes alternatives, una de les quals només serà correcta.
  
Este exercici es puntuarà de 0 a 10 punts, i caldrà obtindre un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
Les respostes en blanc no penalitzaran.
  
Segon exercici (pràctic). De caràcter obligatori i eliminatori.
  
Este exercici consistirà en la realització de les dues proves següents:
  
a) Gravació en ordinador d'un document que serà facilitat pel tribunal, utilitzant el processador de texts Word. Es valorarà la correcta utilització de les funcions, comandaments i recursos del Word, així com el fet que el resultat de l'exercici, una vegada imprés per l'aspirant, siga com més semblant millor al facilitat pel tribunal (marges, tipus de lletra, tabuladors, espaiat, etc.). Igualment, es valorarà la velocitat de mecanografia, açò és, la major quantitat de text i d'informació introduït correctament en l'ordinador.
  
Esta prova es puntuarà de 0 a 15 punts.
  
b) Gravació en ordenador d'un document amb la resolució d'unes operacions aritmètiques que seran facilitades pel tribunal, utilitzant el programa de full de càlcul Excel. Es valorarà la correcta resolució dels càlculs proposats pel tribunal utilitzant les fórmules i els recursos més adequats de què disposa eixa aplicació informàtica.
  
Esta prova es puntuarà de 0 a 5 punts.
  
La duració màxima d'estes proves la determinarà el tribunal moments abans de realitzar-se, i en vista de la dificultat dels supòsits que plantege el tribunal, que, en tot cas, s'adaptarà a la plaça d'auxiliar administratiu.
  
Este exercici es puntuarà de 0 a 20 punts.
  
La qualificació resultant d'este exercici estarà determinada per la suma de la qualificació obtinguda en ambdues proves, i caldrà obtindre un mínim de 10 punts per a superar-la.
  
Tercer exercici (valencià). De caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada i d'acord amb la normativa sobre l'ús del valencià de la Generalitat Valenciana.
  
Este exercici es qualificarà de 0 a 10 punts.
  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria de la plaça convocada.
  
6. Programa de temes
  
Tema 1. La Constitució Espanyola de 1978. Estructura i principis fonamentals, drets i deures. La Corona. Les Corts Generals. El poder judicial. El poder executiu: govern i administració pública. El Tribunal Constitucional i la reforma de la Constitució. Organització territorial de l'estat.
  
Tema 2. Organització de l'administració de l'estat. Organització central. Organització perifèrica. L'Estatut d'Autonomia de la Comunitat Valenciana.
  
Tema 3. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern Valencià o Consell.
  
Tema 4. El règim local espanyol: l'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases del Règim Local.
  
Tema 5. La submissió de l'administració al dret. L'ordenament juridicoadministratiu. Fonts. El reglament: concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.
  
Tema 6. El procediment administratiu: concepte. La Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici.
  
Tema 7. Hisenda pública: principis constitucionals. Recursos, classes i elements. Gestió. Recaptació i inspecció de tributs.
  
Tema 8. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals: règims especials de funcionament de les entitats locals: el consell obert. El mapa de les entitats locals de la Comunitat Valenciana i la tipologia municipal.
  
Tema 9. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal. Òrgans necessaris i complementaris.
  
Tema 10. Règim de funcionament dels òrgans de govern del municipi. Règim de sessions i de votació. Informació i participació ciutadana. L'estatut dels membres de les corporacions locals.
  
Tema 11. Potestat reglamentària. Les ordenances municipals: concepte i classes. Procediment d'aprovació. Els bans d'alcaldia. La publicació de les normes locals. Límits de la potestat reglamentària local.
  
Tema 12. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions.
  
Tema 13. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió.
  
Tema 14. Règim jurídic del personal al servei de l'administració local. Oferta pública d'ocupació. Els plans d'ocupació. Selecció. Els funcionaris de les entitats locals. Drets i deures dels funcionaris d'administració local. Retribucions. La Seguretat Social. Règim disciplinari. Personal laboral, interí i eventual.
  
Tema 15. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.
  
Tema 16. El pressupost municipal: contingut, aprovació, execució i liquidació. Modificacions de crèdit.
  
Tema 17. El planejament urbanístic. Instruments de planejament i gestió en la legislació urbanística valenciana. Classificació del sòl. Règim jurídic primari del sòl urbà, urbanitzable i no urbanitzable.
  
Tema 18. Protecció de dades de caràcter personal: disposicions generals, principis de la protecció de dades, drets de les persones, fitxers de titularitat pública.
  
Tema 19. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament Orgànic Municipal.
  
Tema 20. El Reglament de Participació Ciutadana de l'Ajuntament de Tavernes de la Valldigna. El Reglament d'Actuació Preferencial del Valencià en l'Ajuntament de Tavernes de la Valldigna.